Galápagosinselen
D'Galápagosinselen (op Spuenesch Islas Galápagos, offiziell Archipiélago de Colón) bilden en Archipel vu vulkaneschen Inselen am Pazifeschen Ozean ëm den Equator, ronn 1.000 km westlech vum Land Ecuador. 

Den Archipel besteet aus 19 méi oder manner groussen, an Dosende vu verstreete, klenge bis winzegen Inselen, déi zesummen eng Provënz, mat der Haaptstad Puerto Baquerizo Moreno, vun Ecuador bilden. Nëmme véier Insele si bewunnt, mat zesummen 30.000 Awunner.

Den Numm Galápagos kënnt vum Spuenesche galápago, Suedel, dëst wéinst der opfälleger Suedelform vum Panzer vun enger Partie vun de Rise-Landschildkröten op den Inselen.

De ganzen Archipel, zesumme mat dem Mier ronderëm, gehéiert zum Galápagos-Nationalpark, dee streng geschützt ass.
 
D'Galápagosinsele si berüümt wéinst hire villen endeemeschen Aarten (Aarten déi nëmmen do virkommen) an och wéinst dem Openthalt vum Charles Darwin am Joer 1835, deen do e wichtegen Ustouss fir d'Opstelle vu senger Evolutiounstheorie fonnt huet.

Wichtegst Inselen, der Gréisst no 

Ënnert de ville klengen Insele sinn d'Daphne-Inselen (virun allem Daphne Major), Plaza Sur, Isla Sin Nombre an den isoléierte Roca Redonda, eng Plaz wou Vulle gezillt ginn, nennenswäert

Literatur
 Kricher, J., 2002. Galápagos. Smithsonian Natural History Series. (Dat warscheinlech bescht Buch iwwer d'Galápagosinselen, hiert Entstoen, Geographie, Geschicht an hir Déieren a Planzen).
 Swash, A. & R. Still, 2005 (2. Ed.) Birds, Mammals and Reptiles of the Galapagos Islands. Christopher Helm.

Um Spaweck 

 Galapagos conservancy - Portal zum Erhale vum Galapagos-Archipel

Fotoalbum